# data[].attributes.attachment_link.title
กินองุ่น 12 แบบ ถูกยันแพง! อันไหนจะอร่อยสุด!?

# data[].attributes.attachment_link.title
FIN | กินมะม่วงน้ำปลาหวานกันมั้ย รับรองว่าแซ่บ | บุพเพสันนิวาส | Ch3Thailand

# data[].attributes.attachment_link.title
ASMR เสียงกินแตงโมเย็นๆ water melon

# data[].attributes.headline
มะม่วง เพราะว่า หวาน

# data[].attributes.body
มะม่วง เพราะว่า หวาน ละมุน ถ้าเป็นมะม่วงสุก ก็จะหอม หวาน กินง่าย ถ้าเป็นมะม่วงดิบหรือมะม่วงเปรี้ยวจะกินคู่กับน้ำพริกน้ำปลาหวาน จะเพิ่มความอร่อยของมะม่วง แล้วยังทำให้มะม่วงไม่เปรี้ยวมากอีกด้วย

# data[].attributes.headline
แตงโม เพราะว่า เนื้อ

# data[].attributes.body
แตงโม เพราะว่า เนื้อของแตงโมฉ่ำ หวาน ยิ่งเอาไปใส่ตู้เย็น ยิ่งเพิ่มความฉ่ำของเนื้อ ความอร่อยและความเย็น

# data[].attributes.headline
องุ่น เพราะว่า กินง่

# data[].attributes.body
องุ่น เพราะว่า กินง่าย ไม่ต้องแกะเปลือก ขนาดองุ่น พอดีคำ แล้วมีรสชาติอร่อยด้วย

# data[].attributes.attachment_link.readable_text
มะม่วง ชื่อสามัญ Mango

มะม่วง ชื่อวิทยาศาสตร์ Mangifera indica L. (ชื่อพ้องวิทยาศาสตร์ Mangifera austroyunnanensis Hu) จัดอยู่ในวงศ์มะม่วง ( ANACARDIACEAE)

มะม่วงจัดเป็นไม้ยืนต้นที่มีต้นกำเนิดในประเทศอินเดีย และถือว่าเป็นผลไม้ประจำชาติของประเทศอินเดีย ในบ้านเรานั้นมะม่วงจัดเป็นผลไม้เศรษฐกิจซึ่งส่งออกเป็นอันดับ 3 ของโลก

สำหรับพันธุ์มะม่วงนั้นมีหลากหลายสายพันธุ์มาก โดยสายพันธุ์ที่แพร่หลายมากที่สุดเห็นจะเป็นพันธุ์เขียวเสวย แรด น้ำดอกไม้ อกร่อง ฟ้าลั่น โชคอนันต์ เป็นต้น ซึ่งแต่ละสายพันธุ์นั้นก็จะมีรสชาติและลักษณะแตกต่างกันออกไป

ประโยชน์ของมะม่วงที่เราเห็นเป็นประจำก็คงจะไม่พ้นการนำมารับประทานเป็นผลไม้สดทั้งดิบและสุก หรือมีการไปทำเป็นอาหารว่างต่าง ๆ ไม่ว่าจะเป็น มะม่วงกวน มะม่วงแก้ว มะม่วงแช่อิ่ม มะม่วงน้ำปลาหวาน ข้าวเหนียวมะม่วง พายมะม่วง และนำไปใช้ประกอบอาหาร เช่น ใส่น้ำพริก ยำ ส้มตำ ส่วนยอดอ่อนหรือผลอ่อนก็สามารถนำมาประกอบอาหารแทนผักได้ด้วย เป็นต้น

สำหรับข้าวเหนียวมะม่วงนั้นจะมีแคลอรีสูงเพราะประกอบไปด้วยน้ำตาล ไขมันจากกะทิเป็นหลัก ผู้ที่อยู่ในวัยหนุ่มสาวมีสุขภาพดี การรับประทานข้าวเหนียวมะม่วงจึงไม่น่าจะมีปัญหาต่อสุขภาพ แต่สำหรับผู้ที่มีโรคประจำตัวอย่างเบาหวาน การรับประทานข้าวเหนียวมะม่วงอาจจะไปทำให้น้ำตาลและไขมันเพิ่มมากขึ้น ซึ่งผลที่ตามมาก็คือน้ำหนักตัวเพิ่ม ความดันสูง แต่ก็ไม่ได้หมายความว่าจะห้ามรับประทานเสียทีเดียว แต่การรับประทานก็ควรรับประทานอย่างระวัง และพิจารณารับประทานให้พอดีกับสุขภาพก็จะเกิดประโยชน์สูงสุด

1. รับประทานมะม่วงก็ช่วยทำให้สดชื่นมีชีวิตชีวาได้เหมือนกัน

2. มะม่วงมีวิตามินซีสูง จึงช่วยต้านอนุมูลอิสระได้เป็นอย่างดี

3. มะม่วงมีวิตามินเอ วิตามินซี ซึ่งมีส่วนช่วยบำรุงผิวพรรณให้เปล่งปลั่งสดใส

4. ช่วยบำรุงและรักษาสายตา เพราะอุดมไปด้วยวิตามินเอและเบตาแคโรทีน

5. เป็นผลไม้ที่มีส่วนช่วยบำรุงร่างกาย

6. ช่วยทำให้ผ่อนคลายและหลับสบายยิ่งขึ้น

7. ช่วยทำให้ร่างกายทำงานเป็นปกติ ปรับสมดุลภายใน

8. ผลมะม่วงดิบมีวิตามินซีสูง จึงช่วยป้องกันและรักษาโรคเลือดออกตามไรฟัน

9. ช่วยป้องกันและลดความเสี่ยงจากการเกิดโรคมะเร็งต่าง ๆ

10. มีส่วนช่วยต่อต้านการเกิดโรคมะเร็งเต้านมและมะเร็งลำไส้ รวมไปถึงต่อมลูกหมาก มะเร็งปอด มะเร็งเม็ดเลือด โรคมะเร็งผิวหนัง เป็นต้น

11. ช่วยเยียวยาและรักษาโรคเบาหวาน ด้วยการใช้ใบมะม่วงประมาณ 15 ใบ นำมาล้างให้สะอาด แล้วนำมาต้มในน้ำสะอาด 1 ถ้วย โดยใช้ไฟอ่อน ๆ นาน 1 ชั่วโมง ถ้าน้ำแห้งก็เติมเรื่อย ๆ เมื่อเสร็จแล้วนำมาตั้งทิ้งค้างคืนไว้ 1 คืน พอเช้าก็นำมากรองเอาแต่น้ำดื่มติดต่อกันประมาณ 3-4 วัน

12. ช่วยแก้อาการวิงเวียนศีรษะ คลื่นไส้อาเจียน ด้วยการรับประทานผลสดแก่

13. ช่วยแก้อาการกระหายน้ำ ด้วยการรับประทานผลสดแก่

14. ช่วยแก้อาการร้อนใน ด้วยการรับประทานผลมะม่วง

15. ช่วยแก้โรคคอตีบ ด้วยการใช้เปลือกของลำต้นมะม่วงมาต้มรับประทาน

1. แก้ซางตานขโมยในเด็ก ด้วยการใช้ใบมะม่วงพอประมาณนำมาต้มรับประทาน

2. ช่วยรักษาอาการเยื่อปากอักเสบ จมูกอักเสบ ด้วยการใช้เปลือกของลำต้นมะม่วงมาต้มรับประทาน

3. เปลือกมะม่วงของผลดิบ นำมาคั่วรับประทานร่วมกับน้ำตาล ช่วยแก้อาการปวดประจำเดือนและอาการปวดเมื่อยช่วงมีประจำเดือน

4. เปลือกต้นมะม่วง นำมาต้มเอาน้ำดื่ม ช่วยแก้ไข้ตัวร้อน

5. ไฟเบอร์จากมะม่วงเป็นตัวช่วยสำหรับการย่อยอาหารและเผาผลาญพลังงาน

6. แก้อาการท้องอืด ด้วยการนำใบสดประมาณ 15 กรัมมาต้มกับน้ำดื่ม หรือใช้เมล็ดของมะม่วงสุกมาตากแห้งแล้วต้มเอาน้ำดื่ม หรือจะบดให้เป็นผงก็ได้แล้วนำมารับประทาน

7. ช่วยแก้อาการบิด ถ่ายเป็นเลือด ด้วยการรับประทานผลมะม่วง

8. ช่วยบำรุงกระเพาะอาหาร ด้วยการรับประทานผลมะม่วง

9. แก้อาการลำไส้อักเสบเรื้อรัง ด้วยการนำใบสดประมาณ 15 กรัมมาต้มกับน้ำดื่ม

10. มีส่วนช่วยในการขับถ่าย มีฤทธิ์เป็นยาระบาย ด้วยการรับประทานมะม่วงสุก

11. ช่วยขับปัสสาวะ ด้วยการรับประทานผลมะม่วง

12. ช่วยขับพยาธิ ด้วยการใช้เมล็ดของมะม่วงสุกมาตากแห้งแล้วต้มเอาน้ำดื่ม หรือจะบดให้เป็นผงก็ได้แล้วนำมารับประทาน

13. น้ำต้มกับใบมะม่วงสดประมาณ 15 กรัม ใช้ล้างบาดแผลภายนอกได้

14. ใช้เป็นยาสมานแผลสด ด้วยการใช้ใบมะม่วงสดล้างให้สะอาดแล้วนำมาตำและพอกบริเวณที่เป็นแผล

ประโยชน์ของมะม่วง

1. เนื้อไม้ของต้นมะม่วง สามารถนำมาใช้ทำเป็นเฟอร์นิเจอร์ได้

2. ใช้ประกอบอาหารหรือใช้รับประทานเป็นของว่างได้หลากหลาย เช่น ทำน้ำพริก ยำมะม่วง ต้มยำ เมี่ยงส้ม หรือการทำเป็นมะม่วงน้ำปลาหวาน คั้นเป็นน้ำผลไม้ก็ได้เช่นกัน

3. นำมาแปรรูปเป็นมะม่วงกวน มะม่วงแก้ว มะม่วงดอง มะม่วงแช่อิ่ม มะม่วงเค็ม น้ำแยมมะม่วง พายมะม่วง เป็นต้น

4. ใบแก่ของมะม่วงใช้เป็นสีย้อมผ้าให้เป็นสีเหลือง

5. ทรีตเมนต์บำรุงผิวหน้าด้วยการใช้มะม่วงสุกมาฝานเป็นชิ้นบาง ๆ จากนั้นใช้ช้อนบดขยี้เนื้อมะม่วงให้ละเอียด แล้วนำมาพอกหน้าทิ้งไว้ประมาณ 15 นาทีแล้วล้างออก จะทำให้ผิวหน้าดูสะอาดเกลี้ยงเกลา รูขุมขนดูกระชับ ผิวเรียบเนียนไร้รอยเหี่ยวย่น

คุณค่าทางโภชนาการของมะม่วงดิบต่อ 100 กรัม

พลังงาน 60 กิโลแคลอรี

คาร์โบไฮเดรต 15 กรัม

น้ำตาล 13.7 กรัม

เส้นใย 1.6 กรัม

ไขมัน 0.38 กรัม

โปรตีน 0.82 กรัม

วิตามินเอ 54 ไมโครกรัม 6%

เบตาแคโรทีน 640 ไมโครกรัม 6%

วิตามินบี 1 0.03 มิลลิกรัม 2%

วิตามินบี 2 0.04 มิลลิกรัม 3%

วิตามินบี 3 0.67 มิลลิกรัม 4%

วิตามินบี 6 0.12 มิลลิกรัม 9%

วิตามินบี 9 43 ไมโครกรัม 11%

วิตามินซี 36 มิลลิกรัม 60%

ธาตุแคลเซียม 11 มิลลิกรัม 1%

ธาตุเหล็ก 0.16 มิลลิกรัม 1%

ธาตุแมกนีเซียม 10 มิลลิกรัม 3%

ธาตุฟอสฟอรัส 14 มิลลิกรัม 2%

ธาตุโพแทสเซียม 168 มิลลิกรัม 4%

ธาตุสังกะสี 0.09 มิลลิกรัม 1%

% ร้อยละของปริมาณแนะนำที่ร่างกายต้องการในแต่ละวันสำหรับผู้ใหญ่ (ข้อมูลจาก : USDA Nutrient database)

แหล่งอ้างอิง : วิกิพีเดีย สารานุกรมเสรี, กรมวิชาการเกษตร, สำนักงานกองทุนสนับสนุนการสร้างเสริมสุขภาพ (สสส.)

เรียบเรียงข้อมูลโดยเว็บไซต์เมดไทย ( Medthai)

เรื่องที่น่าสนใจ

# data[].attributes.attachment_link.title
มะม่วง สรรพคุณและประโยชน์ของมะม่วง 34 ข้อ !

# data[].attributes.attachment_link.description
มะม่วง ชื่อสามัญ Mango มะม่วง ชื่อวิทยาศาสตร์ Mangifera indica L.

# data[].attributes.attachment_link.readable_text
แตงโม ชื่อสามัญ Watermelon

แตงโม ชื่อวิทยาศาสตร์ Citrullus lanatus (Thunb.) Matsum. & Nakai (ชื่อพ้องวิทยาศาสตร์ Citrullus vulgaris Schrad.) จัดอยู่ในวงศ์แตง ( CUCURBITACEAE)

แตงโม มีชื่อท้องถิ่นอื่น ๆ ว่า แตงจีน (ตรัง), บะเต้า (ภาคเหนือ), บักโม (ภาคตะวันออกเฉียงเหนือ) เป็นต้น

แตงโม เป็นผลไม้ที่มีต้นกำเนิดในแถบทวีปแอฟริกาในทะเลทรายคาลาฮารี ซึ่งชาติที่แรกที่ปลูกแตงโมไว้รับประทานนั้นก็คือชาวอียิปต์ (สี่พันกว่าปีมาแล้ว) สำหรับประเทศไทยนั้นการปลูกแตงโมจะมีอยู่ทั่วทุกภาคและปลูกได้ทุกฤดู

โดยพันธุ์ที่นิยมปลูกกันมากโดยทั่วไปจะมีอยู่ 3 สายพันธุ์หลัก ๆ นั่นก็คือ พันธุ์ธรรมดาทั่วไป (เมล็ดมีขนาดเล็ก รสหวาน เช่น แตงโมจินตหรา แตงโมตอร์ปิโด แตงโมกินรี แตงโมน้ำผึ้ง แตงโมไดอานา แตงโมจิ๋ว เป็นต้น) สายพันธุ์ต่อมาก็คือ พันธุ์ไร้เมล็ด (เป็นพันธุ์ผสมผลิตเพื่อส่งออก) และพันธุ์กินเมล็ด (ปลูกเพื่อนำเมล็ดมาคั่วที่เรียกกันว่า "เม็ดกวยจี๋" นั่นแหละ)

แตงโม จัดเป็นพืชในตระกูลเดียวกันกับแคนตาลูป ฟักทอง แตงกวา ซึ่งนักพฤกษศาสตร์จัดให้อยู่ในวงศ์ CUCURBITACEAE เป็นผลไม้ที่มีน้ำประกอบอยู่ในปริมาณมากจึงมีคุณสมบัติเย็น รับประทานแล้วหวานชื่นใจ สำหรับประโยชน์ของแตงโมนั้นก็เช่น ช่วยลดอาการไข้ คอแห้ง รักษาแผลในปาก เป็นต้น และยังเป็นผลไม้เพื่อสุขภาพอีกด้วย เพราะอุดมไปด้วยวิตามินและแร่ธาตุหลายชนิด อย่างเช่น วิตามินเอ วิตามินซี วิตามินบีรวม แคลเซียม เหล็ก แมกนีเซียม โพแทสเซียม ฟอสฟอรัส เป็นต้น แต่สำหรับผู้ที่มีกระเพาะ ม้ามไม่แข็งแรง กระเพาะลำไส้อักเสบ หญิงหลังคลอด หลังป่วยหนัก หรือผู้ที่มีอาการปัสสาวะมากและบ่อย มีอาการท้องร่วงง่าย ไม่ควรรับประทานแตงโม

แตงโมมีสารอีกชนิดหนึ่งที่สำคัญอย่างมากนั่นก็คือ Citrulline (ซิทรูไลน์) ซึ่งจะพบสารนี้ในเปลือกมากกว่าส่วนของเนื้อ ดังนั้นการรับประทานแตงโมที่มีส่วนเปลือกขาว ๆ ติดมาด้วยก็จะเป็นประโยชน์ที่ดีมากกว่าที่จะกินแต่เนื้อสด ๆ สำหรับประโยชน์ของสารนี้ก็คือ จะช่วยขยายเส้นเลือด ดีต่อระบบภูมิคุ้มกันและยังเป็นประโยชน์อย่างมากสำหรับคนที่เป็นโรคเบาหวานและโรคอ้วนอีกด้วย เพราะมีแคลอรีต่ำมาก อย่างไรก็ตามก่อนที่เราจะผ่าแตงโมรับประทาน ควรจะล้างเปลือกให้สะอาดเสียก่อนเพื่อป้องกันสารพิษตกค้างซึ่งอาจจะเป็นอันตรายต่อสุขภาพได้ เพราะแตงโมเป็นพืชที่ถูกรบกวนได้ง่ายจากแมลงศัตรูพืชต่าง ๆ ชาวสวนจึงนิยมที่จะฉีดยาฆ่าแมลงเป็นปกติ

นอกจากนี้ยังมีงานวิจัยว่าในเนื้อและเปลือกของแตงโมมีสารออกฤทธิ์ที่ทำงานคล้ายกับไวอากรา หากบริโภคเข้าไปมาก ๆ สาร Citrulline ในแตงโมจะทำปฏิกิริยากับเอนไซม์ในร่างกายทำให้เกิดกรดอะมิโนอาร์จินีนขึ้นมา ซึ่งออกฤทธิ์กระตุ้นทำให้หลอดเลือดคลายตัวและทำให้ระบบหมุนเวียนเลือดดีขึ้นคล้าย ๆ กับฤทธิ์ของไวอากรา

แต่ก็มีผู้เชี่ยวชาญแย้งว่าแม้มันจะมีคุณสมบัติดังกล่าว แต่การที่รับประทานแตงโมเข้าไปมาก ๆ ก็คงช่วยแก้อาการเสื่อมสมรรถภาพทางเพศไม่ได้ เพราะน่าจะมีผลแค่ทำให้ร่างกายปัสสาวะบ่อยขึ้นเท่านั้น เพราะที่ผ่านมาแตงโมจะนำไปใช้เป็นยาขับปัสสาวะมากกว่ายารักษาโรคหย่อนสมรรถภาพทางเพศ และผลเสียที่จะตามมาก็คือ หากรับประทานแตงโมมากเกินไป น้ำตาลในผลแตงโมอาจแพร่เข้าสู่กระแสเลือดได้ ซึ่งมีผลทำให้เป็นตะคริวได้ง่ายขึ้น

1. เป็นผลไม้ที่เหมาะกับผู้ต้องการลดความอ้วนหรือควบคุมน้ำหนักอย่างมาก เพราะมีแคลอรีต่ำ

2. ประโยชน์แตงโมช่วยในการควบคุมน้ำหนักไม่ให้น้ำหนักเกิน ป้องกันการสะสมของไขมันที่เป็นอันตรายกับร่างกาย ลดปริมาณไขมันที่จับอยู่ภายในเลือด

3. แตงโมมี "ไลโคปีน" (Lycopene) ซึ่งเป็นสารต่อต้านอนุมูลอิสระ ช่วยลดความเสี่ยงการเกิดโรคมะเร็งและโรคหัวใจ

4. ช่วยบำรุงผิวพรรณและเส้นผมให้แข็งแรง เพราะประกอบไปด้วยวิตามินและแร่ธาตุหลายชนิด

5. แตงโมมีกรดอะมิโน Citrulline ซึ่งมีส่วนช่วยป้องกันโรคหัวใจ

6. แตงโมมีสารออกฤทธิ์ชนิดหนึ่งที่คล้ายกับยาแก้อาการเสื่อมสมรรถภาพทางเพศ อย่างไวอากรา ซึ่งจะออกฤทธิ์กระตุ้นให้หลอดเลือดคลายตัว ช่วยให้ระบบหมุนเวียนของเลือดดีขึ้น

7. มีส่วนช่วยบำรุงสายตา เพราะมีวิตามินเอในผลแตงโม

8. มีส่วนช่วยล้างพิษจากอาหารที่เรารับประทานเข้าไปได้ด้วย

9. ใช้รับประทานเป็นผลไม้สด ทำเป็นน้ำผลไม้ดื่มคลายร้อน ลดความร้อนในร่างกาย

10. เปลือกหรือผลอ่อนใช้ทำเป็นอาหาร อย่างแกงส้ม เป็นต้น

11. เปลือกที่มีสีเขียวอ่อนหรือขาวสามารถนำมารับประทานเป็นผักได้

12. นำไปทำเป็นไวน์ได้

13. นำไปแปรรูปเป็น แยมแตงโม เมล็ดแตงโม หรือทำเป็นสบู่แตงโมก็ได้

14. แตงโมพอกหน้า ใช้ทำเป็นทรีตเมนต์บำรุงผิว ช่วยเพิ่มความชุ่มชื่นให้แก่ผิว แก้ปัญหาผิวแห้งกร้าน ช่วยดูดซับความมันบนใบหน้า และลดอาการแสบแดง วิธีการง่าย ๆ เพียงแค่นำเนื้อแตงโมมาฝานบาง ๆ แล้วนำมาวางไว้บนผ้าขาวบาง จากนั้นนำมาวางปิดลงบนใบหน้าให้ทั่วทิ้งไว้ประมาณ 15 นาที แล้วล้างออกด้วยน้ำสะอาด

1. ช่วยแก้เบาหวานและดีซ่าน

2. ช่วยบำรุงสมอง (เมล็ด)

3. ช่วยบำรุงร่างกาย (เมล็ด)

4. ช่วยบำรุงปอด (เมล็ด)

5. แตงโมมีสรรพคุณช่วยควบคุมความดันโลหิตและมีส่วนช่วยลดความดันโลหิตลงได้ (Citrulline)

6. ช่วยรักษาโรคหลอดเลือดแดงแข็งตัวได้

7. ช่วยป้องกันและรักษาโรคเลือดออกตามไรฟัน

8. ช่วยป้องกันหวัด

9. ช่วยลดอาการไข้ แก้คอแห้ง (น้ำแตงโม)

10. ใช้เป็นยาลดไข้ด้วยการใช้ใบมาชงดื่ม (ใบ)

11. ช่วยบรรเทารักษาแผลในช่องปาก (น้ำแตงโม)

12. ป้องกันการเจ็บคอด้วยการนำเปลือกแตงโมไปต้มเดือดแล้วเติมน้ำตาลทรายแล้วนำน้ำมาดื่ม (เปลือก)

13. แก้อาการเมาเหล้า

14. แก้โรคตับ (เมล็ด)

15. แตงโมมีเบตาแคโรทีน ซึ่งช่วยป้องกันการติดเชื้อในระบบทางเดินอาหาร ทางเดินหายใจ และระบบขับปัสสาวะ

16. ช่วยย่อยอาหาร ช่วยระบายท้อง

17. สรรพคุณของแตงโมใช้เป็นยาถ่ายพยาธิ (เมล็ด)

18. ช่วยขับปัสสาวะ

19. แก้อาการปวดกระเพาะปัสสาวะ (เมล็ด)

20. รากมีน้ำยาง ใช้กินแก้อาการตกเลือดหลังการแท้ง (ราก)

21. ใช้ทารักษาแผล ด้วยการใช้เปลือกแตงโมล้างสะอาด นำมาผิงไฟหรือตากให้แห้ง นำมาบดให้เป็นผง แล้วนำมาบริเวณแผล (เปลือก)

22. สรรพคุณแตงโมช่วยทำให้แผลหายเร็วขึ้น

23. ช่วยป้องกันการติดเชื้อต่าง ๆ

คุณค่าทางโภชนาการของผลแตงโมดิบ (ส่วนที่กินได้) ต่อ 100 กรัม

พลังงาน 30 kcal 130 kJ

คาร์โบไฮเดรต 7.55 กรัม

น้ำตาล 6.2 กรัม

เส้นใย 0.4 กรัม

ไขมัน 0.15 กรัม

โปรตีน 0.16 กรัม

วิตามินเอ 28 ไมโครกรัม 3%

วิตามินบี 1 0.033 มิลลิกรัม 3%

วิตามินบี 2 0.021 มิลลิกรัม 1%

วิตามินบี 3 0.178 มิลลิกรัม 1%

วิตามินบี 5 0.221 มิลลิกรัม 4%

วิตามินบี 6 0.045 มิลลิกรัม 3%

กรดโฟลิก 3 ไมโครกรัม 1%

วิตามินซี 8.1 มิลลิกรัม 14%

ธาตุแคลเซียม 7 มิลลิกรัม 1%

ธาตุเหล็ก 0.24 มิลลิกรัม 2%

ธาตุแมกนีเซียม 10 มิลลิกรัม 3%

ธาตุฟอสฟอรัส 11 มิลลิกรัม 2%

ธาตุโพแทสเซียม 112 มิลลิกรัม 2%

ธาตุสังกะสี 0.10 มิลลิกรัม 1%

% ร้อยละของปริมาณแนะนำที่ร่างกายต้องการในแต่ละวันสำหรับผู้ใหญ่ (ข้อมูลจาก : USDA Nutrient database)

แหล่งอ้างอิง : วิกิพีเดีย สารานุกรมเสรี, หนังสือผลไม้ 111 ชนิด คุณค่าอาหารและการกิน (นิดดา หงส์วิวัฒน์, ทวีทอง หงส์วิวัฒน์), สำนักงานกองทุนสนับสนุนการสร้างเสริมสุขภาพ (สสส.)

เรียบเรียงข้อมูลโดยเว็บไซต์เมดไทย ( Medthai)

เรื่องที่น่าสนใจ

# data[].attributes.attachment_link.title
แตงโม สรรพคุณและประโยชน์ของแตงโม 37 ข้อ !

# data[].attributes.attachment_link.description
แตงโม ชื่อสามัญ Watermelon แตงโม ชื่อวิทยาศาสตร์ Citrullus lanatus (Thunb.) Matsum. & Nakai (ชื่อพ้องวิทยาศาสตร์ Citrullus vulgaris Schrad.)

# data[].attributes.attachment_link.readable_text
องุ่น ชื่อสามัญ Grape, Grape vine[2]

องุ่น ชื่อวิทยาศาสตร์ Vitis vinifera L. จัดอยู่ในวงศ์องุ่น ( VITACEAE)

องุ่น มีชื่อเรียกอื่น ๆ ว่า ผูเถา (จีนกลาง), ผู่ท้อ (จีนแต้จิ๋ว) เป็นต้น[1]

1. ผลมีรสหวาน เปรี้ยวเล็กน้อย เป็นยาสุขุม ออกฤทธิ์ต่อปอ ม้าม และไต ใช้เป็นบำรุงโลหิต (ผล)[1],[2],[3]

2. ผลมีสรรพคุณช่วยบำรุงกำลัง (ผล)[2],[3] ให้ใช้ผลองุ่นแห้งและโสม อย่างละ 3 กรัม นำมาแช่ในเหล้าประมาณ 1 คืน แล้วนำมาทาบริเวณฝ่ามือและแผ่นหลัง (ผล)[1]

3. ช่วยลดความดันโลหิตสูง (ผล)[2]

4. ช่วยลดไขมันในเลือด ด้วยการใช้เมล็ดองุ่นนำมาบดให้เป็นผงแห้ง บรรจุแคปซูลกิน 1-2 เม็ด เช้าและเย็น (เมล็ด)[2]

5. ผลมีสรรพคุณช่วยต้านมะเร็ง (ผล)[2]

6. ผลนำมาคั้นเอาน้ำรับประทาน จะช่วยแก้อาการหงุดหงิดได้ (ผล)[1]

7. ช่วยแก้หัวใจเต้นผิดปกติ แก้เหงื่อออกไม่รู้ตัว เหงื่อออกเนื่องจากหัวใจไม่ปกติ (ผล)[1],[2],[3]

8. ผลมีสรรพคุณเป็นยาแก้เลือดน้อย โลหิตจาง (ผล)[1]

9. เถาและใบมีรสชุ่มฝาด สุขุม มีสรรพคุณเป็นยาแก้ตาแดง (เถาและใบ)[2],[3]

10. ช่วยแก้อาการไอ ไอเรื้อรัง (ผล)[1],[3]

1. ใช้รักษาอาการอาเจียนเป็นเลือด ด้วยการใช้รากองุ่นสด รากหญ้าคา รากไวเช่า รากบัวหลวง ใบสนแผง (สนหางสิงห์) และดอกแต้ฮวย อย่างละ 15 กรัม และเนื้อสัตว์นำมาต้มกับน้ำกิน (ราก)[3]

2. ผลสดนำมาคั้นเอาน้ำรับประทานแก้กระหายน้ำ หรือใช้ผลสดนำมาคั้นเอาน้ำ แล้วใช้ภาชนะที่ปั้นด้วยดินเผา เคี่ยวผสมน้ำผึ้งเล็กน้อย เก็บไว้กินทีละน้อย (ผล)[1],[3]

3. น้ำมันที่ได้จากเมล็ดเมื่อนำมากินก่อนหรือพร้อมอาหาร จะสามารถลดกรดที่มีมากเกินไปในกระเพาะอาหารได้ (น้ำมันจากเมล็ด)[3]

4. น้ำมันจากเมล็ดมีฤทธิ์เป็นยาระบาย (น้ำมันจากเมล็ด)[3]

5. องุ่นแห้งมีสรรรพคุณช่วยหล่อลื่นลำไส้ และเป็นยาระบายอ่อน ๆ (ผลแห้ง)[3]

6. ใบใช้เป็นยารักษาบิดในวัวควาย (ใบ)[3]

7. ช่วยบำรุงครรภ์ ครรภ์รักษา (ผล)[1],[2],[3]

8. ราก เถา และใบ มีรสชุ่ม ฝาด เป็นยาสุขุม ใช้เป็นยาขับปัสสาวะ แก้ปัสสาวะขัด (ราก,เถา,ใบ)[1],[2],[3] ส่วนผลก็มีสรรพคุณช่วยขับปัสสาวะเช่นกัน (ผล)[1],[2],[3]

9. ผลมีสรรพคุณแก้ปัสสาวะขัด เจ็บ มีเลือดออก ด้วยการใช้ผลสดนำมาคั้นเอาน้ำ และน้ำต้มรากบัวหลวง น้ำต้มจากโกฐขี้เถ้า น้ำผึ้ง นำไปต้มกินครั้งละ 2 ถ้วยชา (ผล)[3]

10. ผลมีสรรพคุณช่วยรักษาโรคหนองใน (ผล)[2] ให้ใช้ผลสดนำมาคั้นเอาน้ำ และน้ำต้มรากบัวหลวง น้ำต้มจากโกฐขี้เถ้า น้ำผึ้ง นำไปต้มกินครั้งละ 2 ถ้วยชา (ผล)[3]

11. ผลองุ่นมีสรรพคุณช่วยบำรุงไต (ผล)[1],[2],[3]

12. ช่วยขับลมชื้นในร่างกาย แก้บวมน้ำ (ราก,เถา,ใบ)[1],[2],[3] แก้ตัวบวมน้ำ (ผล)[2],[3]

13. ช่วยขับน้ำดี (น้ำมันจากเมล็ด)[3]

14. องุ่นที่ไม่แก่จัดใช้กินวันละประมาณ 1.4-2.7 กิโลกรัม เป็นยารักษาอาการตับและดีเสื่อมสมรรถภาพหรือทำงานไม่ดี (ผล)[3]

15. ใบใช้เป็นยาห้ามเลือดในริดสีดวงทวาร และบาดแผลสด (ใบ)[3]

16. ใบและเถามีฤทธิ์ยาสมานแผล ทำให้แผลหายเร็วขึ้น (แต่ไม่มีฤทธิ์ในการฆ่าเชื้อโรค) (ใบและเถา)[3]

17. ราก เถา และใบ ใช้ภายนอกเป็นยารักษาฝีหนองอักเสบ แผลบวมเป็นหนอง (ราก,เถา,ใบ)[1],[2],[3]

18. รากสดใช้ตำพอกแก้อาการฟกช้ำได้ (ราก)[3]

19. ช่วยบำรุงเส้นเอ็นและกระดูก (ผล)[1]

20. ช่วยแก้อาการปวดหลัง ให้ใช้ผลองุ่นแห้งและโสม อย่างละ 3 กรัม นำมาแช่ในเหล้าประมาณ 1 คืน แล้วนำมาทาบริเวณฝ่ามือและแผ่นหลัง จะช่วยแก้อาการปวดหลังได้ (ผล)[1]

21. รากและผลมีสรรพคุณช่วยแก้อาการปวดข้อ (ราก,ผล)[2],[3] ใช้แก้อาการปวดตามข้อให้ใช้รากสดประมาณ 60-90 กรัม และขาหมูตามบริเวณเล็บ 1 ขา หรือปลาหลีอื้อประมาณ 1-2 ตัว ใส่น้ำพอสมควร ต้มหรือใส่น้ำและเหล้าอย่างละเท่ากัน แล้วนำไปตุ๋นกิน (ราก)[3] ใช้แก้อาการปวดข้อเนื่องจากลมชื้นเข้าข้อกระดูก ด้วยการใช้รากองุ่น 100 กรัม, คากิ 1 อัน นำมาตุ๋นกับเหล้าและน้ำอย่างละ 1 ส่วน แล้วนำมารับประทาน (ราก)[1]

22. ช่วยแก้อาการเคล็ดขัดยอก กระดูกร้าว กระดูกหัก ด้วยการใช้รากองุ่นสดนำมาตำแล้วพอก หรือจะนำมาตำแล้วนำมาคั่วกับเหล้าใช้พอกบริเวณที่เป็นก็ได้ (ราก)[1],[3]

23. ผลมีสรรพคุณช่วยทำให้กระดูกแข็งแรง (ผล)[2],[3]

หมายเหตุ : การใช้ตาม [1] ส่วนของผลสามารถนำมาใช้ได้ตามบริเวณที่ต้องการ โดยผลแห้งให้นำมาต้มน้ำรับประทาน ส่วนผลสดให้คั้นเอาน้ำรับประทาน หรือรับประทานเป็นผลไม้ก็ได้ หรือจะทำเป็นเหล้าองุ่นก็ได้เช่นกัน ส่วนรากให้ใช้รากสดครั้งละ 60-100 กรัม ถ้าเป็นรากแห้งให้ใช้ครั้งละ 15-30 กรัม นำมาต้มกับน้ำรับประทาน ส่วนเถาและใบให้ใช้เถาและใบแห้งครั้งละ 15-30 กรัม นำมาต้มกับน้ำรับประทาน ถ้าเป็นยาสดให้ใช้ตำพอกแผลภายนอก[1]

ข้อมูลทางเภสัชวิทยาขององุ่น

ผลองุ่น มีน้ำตาล glucose, fructose, sucrose, xylose และพวกกรดอินทรีย์ ได้แก่ citric acid, oxalic acid, malic acid, tartaric acid, loxzlic acid นอกจากนี้ยังประกอบไปด้วย polyphenol, proanthocyanin, flavonoid ผลองุ่น 100 กรัม ประกอบไปด้วยโปรตีน 0.2 กรัม, วิตามินบี1 0.04 มิลลิกรัม, วิตามินบี2 0.01 มิลลิกรัม, วิตามินซี 4 มิลลิกรัม, กรดนิโคตินิค 0.1 มิลลิกรัม[1],[2] ส่วนผลและรากองุ่นพบสาร cyanidin, delphinidin, oenin, peonidin, petunidin, malic acid, nalvidin และยังพบโปรตีน แคลเซียม เป็นต้น[1]

เปลือกผลองุ่น มี cyanidin, delphindin, peonidin, petunidin, malvidin, malvidin-3-B-glycoside[2]

เมล็ดองุ่น พบน้ำมัน 9.58% Catechol, Gallocatechol และเกลือของ gallic acid[1],[2]

เถาองุ่น มีน้ำตาลคืนรูป หรือ invert sugar, sucrose, แป้ง, ฟลาโวนอยด์, แทนนิน[2]

ใบองุ่น มีกรดอินทรีย์ ได้แก่ citric acid, fumaric acid, glyceric acid, quinic acid, malic acid, shikimic acid, succinic acid, tartaric acid, oxalic acid นอกจากนี้ยังประกอบไปด้วย quercitrin, isoquercitrin, rutin ส่วนในราก เถา และใบมียางและพวกน้ำตาล [2]

ผลองุ่นมีฤทธิ์ลดความดันโลหิตสูง ช่วยลดคอเลสเตอรอล ต้านมะเร็ง ขยายหลอดเลือด ช่วยป้องกันไม่ให้หัวใจเต้นผิดปกติ[2]

เมื่อปี ค.ศ.2004 ที่ประเทศจีน ได้ทำการทดลองผลของเมล็ดองุ่นในการลดไขมันในเลือด โดยทำการทดลองหาสาร proanthocyanidin ในองุ่น ทดลองกับกระต่าย 27 ตัว แบ่งออกเป็น 3 กลุ่ม โดยให้อยู่ในห้องที่มีระบบแอร์คอนดิชั่นและให้อาหาร 10-120 g./ head per day และจำกัดน้ำดื่ม กลุ่มที่ 1 เป็นกลุ่มควบคุม กลุ่มที่ 2 ให้อาหารที่มีคอเลสเตอรอลสูง 1% กลุ่มที่ 3 ให้อาหารผสมเมล็ดองุ่น 1% และมีคอเลสเตอรอลผสม 1% โดยทำการทดลองเป็นเวลา 12 สัปดาห์ มีการเจาะเลือดในระหว่างทำการทดลอง สัปดาห์ที่ 2, 4, 8 และ 12 โดยเจาะก่อนให้อาหาร 8 ชั่วโมง ผลการทดลองพบว่ากระต่ายกลุ่มที่ 3 มีระดับไขมันในเลือดลดลง ทั้ง cholesterol, triglyceride อย่างมีนัยสำคัญทางสถิติ P[2]

เมื่อปี ค.ศ.2006 ที่ประเทศรัสเซีย ได้ทำการทำลองผลในการลดไขมันขององุ่นกับอาสาสมัครจำนวน 44 คน ที่ไม่สูบบุหรี่ ไม่เป็นโรคเบาหวาน แต่มีไขมันในเลือดสูง มีอายุประมาณ 40 ปี น้ำหนัก 77±5 กิโลกรัม ดัชนีมวลกายเฉลี่ย 22.2±2.7 kg./m2 และมีระดับไขมันในเลือด 280±22 mg./dl. ทำการทดลองใช้เวลา 4 สัปดาห์ ทำการทดลองโดยใช้ Radical fruits ได้แก่ พรุน แอปเปิ้ล องุ่น บลูเบอร์รี่ ราสเบอร์รี่ เชอร์รี่ สตรอเบอร์รี่ มีกลุ่มควบคุมจำนวน 22 คน ทำการบันทึกข้อมูลในระหว่างการทดลองทุก ๆ สัปดาห์ พบว่าระดับไขมันในเลือดลดลงจาก 280 เหลือ 250 ml./dl. อย่างมีนัยสำคัญทางสถิติ P[2]

เมื่อปี ค.ศ.2008 ที่ประเทศอเมริกา ได้ทำการศึกษาทดลองผลของเมล็ดองุ่นในการลดไขมันในเลือด โดยทำการทดลองกับคนไข้จำนวน 32 คน ที่ทำ hemodialysis ให้เมล็ดองุ่น วิตามินอี โดยทำการทดลอง 7-14 วัน ผลการทดลองพบว่าเมล็ดองุ่น สามารถช่วยลดระดับคอเลสเตอรอลในเลือดได้ โดยช่วยลด LDL-C และเพิ่ม HDL-C และช่วยลดปัจจัยสี่ยงของการเกิดโรคหัวใจล้มเหลว[2]

เมื่อปี ค.ศ.2008 ที่ประเทศอียีปต์ ได้ทำการศึกษาทดลองผลการลดไขมันในเลือดของเมล็ดองุ่นกับหนูทดลอง โดยแบ่งกลุ่มการทดลองออกเป็นกลุ่มควบคุมและกลุ่มทดลอง โดยให้อาหารที่มีไขมันสูงในหนูทั้ง 2 กลุ่ม โดยกลุ่มทดลองให้สารสกัดจากเมล็ดองุ่น 0.3% ใช้ระยะเวลาการทดลองนาน 8 สัปดาห์ ทำการวัดระดับไขมันในเลือด ระดับไขมันในตับและไต ผลการทดลองพบว่า กลุ่มทดลองหนูมีระดับคอเลสเตอรอลทั้งหมดลดลง 31% ค่า LDL-C ลดลง 41% และ HDL-C เพิ่มขึ้น 25% การทำงานของตับ ไต ปกติ และผลในการต้านอนุมูลอิสระเพิ่มขึ้น เนื่องจากเมล็ดองุ่นไปกระตุ้นการทำงานอง antioxidant enzyme[2]

เมื่อปี ค.ศ.2009 ที่ประเทศอียิปต์ ได้ทำการทดลองในหนูทดลอง โดยให้สาร Cispaltin กับหนู เพื่อกระตุ้นให้หนูเป็นมะเร็ง โดยพบว่าในเมล็ดองุ่นนั้นมีสาร proanthocyanidin เป็นสารต้านการออกฤทธิ์ของสาร Cisplatin ได้ผล ซึ่งสารดังกล่าวมักออกฤทธิ์ในอวัยวะหัวใจ ตับ ไต ซึ่งมีเอนไซม์ต้านอนุมูลอิสระ คือ GST, SOD, CAT, GSH-Px, Glutathione ผลการศึกษาทดลองพบว่าเมล็ดองุ่นสามารถลดระดับไขมันในเลือดได้ และลดค่าเอนไซม์ในตับได้ และมีผลในการต้านอนุมูลอิสระได้ด้วย[2]

จากการทดสอบความเป็นพิษ ส่วนสกัดแทนนินขององุ่น พบว่าเมื่อป้อนให้หนูขาวในขนาด 71 มก./กก. ไม่พบพิษ[2]

1. น้ำตาลที่ได้จากองุ่น เป็นน้ำตาลที่สามารถดูดซึมได้เร็ว จึงทำให้รู้สึกสดชื่นและให้พลังงานได้เร็ว และยังช่วยซ่อมแซมส่วนที่สึกหรอในคนไข้ได้ (แต่ไม่เหมาะกับคนไข้ที่มีอาการอักเสบ ติดเชื้อ เป็นโรคเก๊าท์)[3]

2. การรับประทานองุ่นเป็นประจำ จะมีส่วนช่วยในการบำรุงหัวใจ บำรุงสมอง บำรุงกำลัง แก้อาการกระหายน้ำ และคนที่มีร่างกายผอมแห้งแรงน้อย ไร้เรี่ยวแรง แก่ก่อนวัย หากรับประทานองุ่นเป็นประจำ จะช่วยส่งเสริมทำให้ร่างกายค่อย ๆ แข็งแรงขึ้นมาได้[1],[2],[3]

1. นอกจากนี้ผลและน้ำองุ่นสดยังมีส่วนช่วยบำรุงผิวหน้าและเส้นผมได้ด้วย อย่างสูตรบำรุงเส้นผมก็ให้ใช้น้ำองุ่นแดงหรือม่วงคั้นสดประมาณ 1-2 ช้อนโต๊ะ นำมาผสมกับแชมพูสระผม โดยพักไว้หลังสระ 5 นาที แล้วจึงล้างฟองออกให้สะอาด วิธีนี้จะช่วยทำให้เส้นผมนุ่มและเงางามได้ ส่วนสูตรบำรุงผิวหน้าให้เปล่งปลั่งชุ่มชื่นไม่แห้งกร้านก็ทำได้ไม่ยาก โดยให้นำองุ่นแดงหรือม่วงทั้งเปลือก 1 ถ้วย ผสมกับน้ำแตงกวาสด 1 ช้อนโต๊ะ และน้ำผึ้งอีก 1 ช้อนโต๊ะ แล้วนำไปปั่นรวมกัน เสร็จแล้วนำมาทาให้ทั่วผิวหน้าทิ้งไว้ประมาณ 10-15 นาที แล้วจึงล้างออก

2. องุ่นสามารถนำไปแปรรูปเป็นสินค้าหรือผลิตภัณฑ์ได้หลายชนิด เช่น น้ำองุ่น เหล้าองุ่น ไวน์องุ่น องุ่นดอง แยมองุ่น เยลลี่องุ่น องุ่นอบแห้ง ลูกเกด น้ำมันเมล็ดองุ่นใช้ผสมในโลชั่น ทำสารสกัดจากเมล็ดองุ่น ส่วนเปลือกผงนำมาใช้ทำสี เป็นต้น[4]

หมายเหตุ : คุณประโยชน์ส่วนใหญ่จะอยู่ที่เปลือกและเมล็ดมากกว่าเนื้อในผลองุ่น ส่วนประโยชน์ของ Grape seed extract (GSE) คุณสามารถอ่านเพิ่มเติมได้ที่บทความนี้ สารสกัดจากเมล็ดองุ่น

คุณค่าทางโภชชนาการขององุ่นเขียวหรือแดง ต่อ 100 กรัม

พลังงาน 69 กิโลแคลอรี่

คาร์โบไฮเดรต 18.1 กรัม

น้ำตาล 15.48 กรัม

ใยอาหาร 0.9 กรัม

ไขมัน 0.16 กรัม

โปรตีน 0.72 กรัม

วิตามินบี1 0.069 มิลลิกรัม (6%)

วิตามินบี2 0.07 มิลลิกรัม (6%)

วิตามินบี3 0.188 มิลลิกรัม (1%)

วิตามินบี5 0.05 มิลลิกรัม (1%)

วิตามินบี6 0.086 มิลลิกรัม (7%)

วิตามินบี9 2 ไมโครกรัม (1%)

วิตามินซี 3.2 มิลลิกรัม (4%)

วิตามินอี 0.19 มิลลิกรัม (1%)

วิตามินเค 14.6 ไมโครกรัม (14%)

โคลีน 5.6 มิลลิกรัม (1%)

แคลเซียม 10 มิลลิกรัม (1%)

ธาตุเหล็ก 0.36 มิลลิกรัม (3%)

แมกนีเซียม 7 มิลลิกรัม (2%)

ฟอสฟอรัส 0.071 มิลลิกรัม (3%)

โพแทสเซียม 191 มิลลิกรัม (4%)

โซเดียม 2 มิลลิกรัม (0%)

สังกะสี 0.07 มิลลิกรัม (1%)

ฟลูออไรด์ 7.8 ไมโครกรัม

% ร้อยละของปริมาณแนะนำที่ร่างกายต้องการในแต่ละวันสำหรับผู้ใหญ่ (ข้อมูลจาก : USDA Nutrient database)

เอกสารอ้างอิง

1. หนังสือสารานุกรมสมุนไพรไทย-จีน ที่ใช้บ่อยในประเทศไทย. (วิทยา บุญวรพัฒน์). "องุ่น". หน้า 640.

2. หนังสือสมุนไพรลดไขมันในเลือด 140 ชนิด. (เภสัชกรหญิง จุไรรัตน์ เกิดดอนแฝก). "องุ่น" หน้า 205-206.

3. หนังสือพจนานุกรมสมุนไพรไทย, ฉบับพิมพ์ครั้งที่ 5. (ดร.วิทย์ เที่ยงบูรณธรรม). "องุ่น". หน้า 832-834.

4. ผู้จัดการออนไลน์. "องุ่นมีประโยชน์มากกว่าที่คุณคิด". [ออนไลน์]. เข้าถึงได้จาก: www.manager.co.th. [24 ก.ค. 2014].

ภาพประกอบ : www.flickr.com (by Gino Cherchi, enbodenumer, Nuuuuuuuuuuul, John Poulakis, Fernando Picarelli Martins, Mª África), www.diaryclub.com, ipattaya.co, bloggang.com (by ขอบฟ้า ใบหญ้า ตะวัน), atsiam.com

เรียบเรียงข้อมูลโดยเว็บไซต์เมดไทย ( Medthai)

เรื่องที่น่าสนใจ

# data[].attributes.attachment_link.title
องุ่น สรรพคุณและประโยชน์ขององุ่น 40 ข้อ ! (Grape)

# data[].attributes.attachment_link.description
องุ่น ชื่อสามัญ Grape, Grape vine[2] องุ่น ชื่อวิทยาศาสตร์ Vitis vinifera L.